ठीक है टेबलेट खरीदते वक्त आपको दुकानदार ने स्क्रैच प्रूफ गोरिला ग्लास या फिर ओलियोफोबिक कोटिंग के बारे में भरोसा दिलाया होगा। लेकिन समझदारी इसी में है कि आप टेबलेट को सेफ्टी स्क्रीन प्रोटेक्टर से स्क्रैच प्रूफ बना लें। दरअसल देखने में आकर्षक, पतला प्लास्टिक स्क्रीन प्रोटेक्टर आपके डिवाइस की स्क्रीन को पूरी तरह ढक कर इसे सेफ रखता है। खासतौर पर वे लोग जो अमूमन आउटडोर रहते हैं उनके लिए तो यह बहुत कारगर है। यहां ऑप्शंस की कमी नहीं है, मसलन एंटी ग्लैर स्क्रीन प्रोटेक्टर से लेकर आसानी से डिटेच हो जाने वाले प्रोटेक्टर आपकी शॉपिंग लिस्ट में हो सकते हैं। पर देखना होगा कि जो भी स्क्रीन प्रोटेक्टर लें वह ब्रांडेड हो और उसे लगाते समय एयर बबल क्रिएट न होने पाए, अन्यथा चमचमाती स्क्रीन का मजा किरकिरा हो सकता है। आप चाहें तो 750-1200 रुपये खर्च कर ब्रांडेड स्क्रीन प्रोटेक्टर ले सकते हैं।